Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: c) a 25/1999. (III. 5.) FVM rendelet alapján elismert
Paragraph Index: 798

(1) A támogatás igényléséhez a biztosítási szerződés megkötését követő 30 napon belül jóváhagyás, nyilvántartásba vétel és felülvizsgálat végett a kérelmező lakóhelye (székhelye) szerinti földművelésügyi hivatalhoz meg kell küldeni a 66. számú melléklet szerinti kitöltött igénylőlapot és a biztosítási kötvény másolatát, erdőgazdálkodás, illetve vadtenyésztés esetében az illetékes erdészeti, illetve vadászati hatóság véleményét is. Amennyiben a biztosító a kötvényt a biztosítottnak 30 napon belül nem bocsátja rendelkezésére, a biztosítás megkötésekor a biztosító által kiadott és a szerződés megkötését igazoló „kötvényajánlat” másolata a kötvény kézhezvételéig helyettesítheti a kötvény másolatát, de a kötvény kézhezvétele után annak másolatát haladéktalanul be kell nyújtani.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes